title: Pronombre personal
text: O pronombre personal ye una clase de parabras que expresan o subchecto d'a frase quan iste no ye determinato de traza concreta.
  
  Os pronombres personals son definitivos en as luengas en as que la conchugación verbal no ye capable ta expresar o subchecto, como son o francés (luenga que en a suya escritura conserva las desinencias d'a conchugación, pero en a parla suya la mayoría d'as desinencias se son perditas, se diferencian nomás a primera y la segunda presona d'o plural: por eixemplo aime, aimes, aimet, aimons, aimez, aiment se pronuncia /em, em, em, emón, emé, em/) u l'anglés a on que la conchugación verbal marca solament a tercera presona d'o singular.
  
  Pronombres personals en o latín 
  En latín y probablement en a luenga proto-indoeuropea no bi heba pronombres personals especificos ta las terceras presonas, nomás los teneban que en as primeras y segundas. Ta las terceras presonas, i usaban diferents pronombres demostrativos.
  
  Os pronombres personals en latín yeran: 
   1ª Presona singular: EGO (> EO en a epoca tardana)
   2ª Presona singular: TU
   3ª Presona singular: IS, EA, ID
   1ª Presona plural: NOS
   2ª Presona plural: VOS
   3ª Presina plural: II u EI, EAE, EA
  
  En as luengas romances, os pronombres d'as terceras presonas no demanan d'os demostrativos latinos IS, EA, ID, sino de ILLE, ILLA, ILLUD (y las suyas variants casuals) que significaba «'aquel'» > castellano él, ella, ello, francés il, elle, italiano antigo egli, ella, italiano moderno lui, lei (< ILLUI, ILLAEI), rumano el, ea ecetra.
  
  Como en latín os pronombres NOS y VOS yeran no só que caso nominativo, si que tamién acusativo, y dimpués os de chenitivo–dativo, NOBIS y VOBIS tamién se fusionoron en romance con as primeras formas (NOBIS, VOBIS > NOIS, VOIS > NOS, VOS), alavez yera menester de distinguir a forma d'o subchecto d'a forma d'os complementos. Por ixo, en bellas luengas romances a la forma de subchecto le s'adhidiba lo pronombre latino ALTER (*ALTERU en latín vulgar): NOS+ALTERUS > nosaltros, nosaltres, nosotros, nualtri, ecetra.
  
  Pronombres personals en l'aragonés 
  
  En aragonés como en atras luengas neolatinas a forma que prenen os pronomes personals ye diferent seguntes sigan de subchecto, de complemento directo, de complemento indirecto u con preposición, estando ixa una d'as zaguers trazas d'a declinación latina:
  
  Pronombres personals de subchecto
  
  Pronombres personals de complemento directo
  
  Pronombres personals de complemento indirecto
  
  Pronombres personals con preposición
  
  Pronombres reflexivos
  
  Se veiga tamién 
  Combinacions de pronombres febles en l'aragonés.